અંજારમાં જનનીએ જન્મતાની સાથે જ જે બાળકીને ઉકરડામાં મરવા માટે ત્યજી દીધી હતી અને જીવજંતુઓએ તેના નાકને કરડી ખાતાં ચહેરો બેડોળ બની ગયો હતો. જેના પર કુદરત મોડેથી એટલે કે બે વર્ષ બાદ એવી મહેરબાન થઈ છે કે, આજે તેનો ચહેરો માત્ર સુંદર જ નથી, પરંતુ અમેરિકન મીડિયામાં છેલ્લા થોડા દિવસોથી છવાયેલો જોવા મળી રહ્યો છે. વાત છે અંજારમાં ત્યજી દેવાયેલી અને જીવજંતુઓએ નાક કરડી ખાતાં બેડોળ બની ગયેલી દુર્ગા નામની બાળકીની. અંજારમાં જન્મતાની સાથે જ દુર્ગાને તેની માતાએ ઉકરડામાં ફેંકી દીધી હતી. સમયસર કોઈનું દુર્ગા પર ધ્યાન પડતાં પોલીસને જાણ કરી અને તેને હોસ્પિટલમાં પહોંચાડવામાં આવી હતી, પરંતુ હોસ્પિટલે પહોંચવાથી તેનો જીવ તો બચી ગયો હતો પણ તે પહેલાં ઉકરડામાં જીવજંતુઓએ દુર્ગાના નાકને કરડી ખાતાં માસૂમ ફૂલનો ચહેરો બેડોળ બની ગયો હતો. જે તે સમયે પોલીસે તેને ભુજના મહિલા કલ્યાણ કેન્દ્રને સોંપી હતી. મહિલા કલ્યાણ કેન્દ્રમાં પણ બાળકને દત્તક લેવા આવતા દંપતી દુર્ગાના બેડોળ ચહેરાને જોઈને તેને દત્તક લેવાથી દૂર ભાગતા હતા,